Angolos nacionalinis išsivadavimo frontas
Angolos nacionalinis išsivadavimo frontas (port. Frente Nacional de Libertação de Angola, sutrumpintai FNLA) – Angolos politinė partija ir buvusi karinė organizacija, kuri kovojo už Angolos nepriklausomybę nuo Portugalijos nepriklausomybės kare, vadovaujama Oldeno Roberto. Prieš pirmuosius daugiapartinius rinkimus 1992 m. FNLA buvo pertvarkyta į politinę partiją. FNLA gavo 2,4 % balsų ir buvo išrinkti penki parlamento nariai. Per 2008 m. parlamento rinkimus FNLA surinko 1,11 % balsų ir laimėjo tris iš 220 vietų.